Diari Oficial de la Generalitat Valenciana


Sumari del DOGV 7461, del 09-02-2015 (2015/947)

Informació pública de l'aprovació de la proposta de modificació del projecte d'urbanització de la UE 2, Refracta, i del compte detallat per a l'exacció de les quotes d'urbanització.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   7461

Data del DOGV
:   09-02-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/947


Data del document
:   15-01-2015

Organisme emissor
:   Ajuntament de Quart de Poblet

Tipus de document
:   Anunci

Descriptors 

:   * Quart de Poblet
    * pla d'urbanisme
    * administració local

Informació pública de l'aprovació de la proposta de modificació del projecte d'urbanització de la UE 2, Refracta, i del compte detallat per a l'exacció de les quotes d'urbanització. [2015/947]  
L'Alcaldia Presidència, mitjançant el Decret d'Alcaldia número 55, de data 30 de desembre de 2014, va dictar la resolució següent :  
«En relació amb la proposta per a la modificació del projecte d'urbanització presentada per les mercantils Edificios Valencia, SA, i Promociones y Construcciones Majofesa, SL, com a agents urbanitzadors de l'ARA-12, Refracta, delimitada pels carrers Mestre Vicente Coll Ferrer, Marqués del Túria, Reverend Pare José Palacios i carrer del Cementeri, que té per objecte completar la urbanització del referit àmbit i introduir les modificacions oportunes en les obres que han d'executar-se per a l'adequada connexió d'aquella amb les infraestructures existents. Vista la tramitació seguida i els documents que es troben en l'esmentat expedient.  
Atés que el dia 4 de juliol de 2014, les citades mercantils, en qualitat d'agent urbanitzador de l'esmentat programa d'actuació integrada, van presentar proposta de modificació del projecte d'urbanització, així com compte detallat per a l'exacció de les quotes d'urbanització derivades de l'esmentada modificació, que compten amb l'informe favorable dels servicis tècnics municipals, i es va acordar, mitjançant el Decret d'Alcaldia 1803/2014, d'1 d'agost, sotmetre-les a informació pública, per mitjà d'anunci en el tauler d'edictes de l'Ajuntament, en la pàgina web municipal, així com en el Butlletí Oficial de la Província de València número 199, de 22 d'agost de 2014, i en el Diari Oficial de la Comunitat Valenciana número 7369, de 26 de setembre de 2014.  
  
Atés que durant el referit termini Solvia Development, SL Unipersonal, va presentar instància en què exposa que per mitjà d'escriptura pública de compravenda formalitzada el 27 de setembre de 2013 va comprar i va adquirir de l'entitat Viviendas Edival, SA, el 50 per cent del ple domini de la finca registral número 24009 (amb referència cadastral 8009841TA6892D2602YP), i queda amb això manifestada la seua condició de propietària.  
Atés que consta en l'expedient certificat expedit pel secretari general el dia 2 de desembre de 2014 en què deixa constància d'haver-se complit el termini d'exposició pública, i la no presentació d'al·legacions a l'esmentada proposta de projecte.  
Vist el que disposa la disposició transitòria tercera del Reglament d'organització i gestió territorial i urbanística (ROGTU), i l'article 152 de la Llei Urbanística Valenciana (LUV), així com l'article 34 de la Llei reguladora de l'activitat urbanística (LRAU).  
  
Vist el que establix l'article 21 de la Llei 7/1985, de 2 d'abril, reguladora de les bases de règim local, resolc:  
  
Primer. Aprovar la proposta de modificació al projecte d'urbanització de la UE 2, Refracta, així com el compte detallat per a l'exacció de les quotes d'urbanització derivades de l'esmentada modificació, presentat per les mercantils Viviendas Edival, SA, i Promociones y Construcciones Majofesa, SL, com a agents urbanitzadors, redactat per Boreas Consultoría Técnica, SL, al juny de 2014, i subscrit per l'enginyer de camins, canals i ports de València Eduardo Mira Gilabert, i requerir a l'agent urbanitzador que aporte justificació en l'expedient quant al compliment dels terminis d'execució de les obres d'urbanització, així com del cobrament de les quotes a què done lloc l'esmentada execució, i de aquells altres actes o tràmits que tinguen lloc com a conseqüència de l'execució del programa d'actuació integrada.  
  
Segon. Ordenar la publicació de la present resolució en el Butlletí Oficial de la Província de València i en el Diari Oficial de la Comunitat Valenciana, de conformitat amb el que disposa la normativa d'aplicació.  
  
  
Tercer. Notificar la present resolució als interessats en l'expedient, amb expressió dels recursos procedents i la resta de prevencions legals.»  
  
El que es fa públic en compliment del que disposa el punt segon de la part dispositiva de la present resolució. Igualment, i de conformitat amb el que disposa l'article 58 i següents de la Llei 30/1992, de Règim Jurídic de les Administracions Públiques i del Procediment Administratiu Comú, el present anunci servirà com a notificació als titulars de béns i drets afectats no identificats, als de domicili desconegut o parador ignorat, així com als que intentada la notificació corresponent no s'haguera pogut practicar.  
  
  
Quart de Poblet, 15 de gener de 2015.- El secretari general: José Llavata Gascón.